**Pienen metsäkeijun retki - satuhieronta**

Lämpöiset auringonsäteet herättivät metsäkeijun kotisienensä alta. Hän lähti innokkaana ja iloisena tutkimaan aamukasteesta kimaltelevaa metsää. Hän kulki kiemurtelevaa polkua pitkin.  Kukkaniityllä hän poimi kastehelmiä metsämansikan lehdiltä, apilanlehdiltä ja ketunleivän lehdiltä. Hän asetteli erikokoiset kastehelmet poimulehden päälle.

Kastehelmet kimalsivat kauniisti. Kimaltelevista kastehelmistä syntyi suuri ja kaunis, kaikki sateenkaarenvärit sisältävä kastehelmi. Keiju sukelsi kastehelmen sisään. Keiju tunsi kuinka kastehelmi keinutti häntä kevyesti.

Keiju näki kastehelmessä kauniita värejä. Voimakkaan punaisen, kirkkaankeltaisen, kauniin vihreän ja raikkaan sinisen. Keiju tunsi olonsa rennoksi, turvalliseksi, kauniiksi ja voimaantuneeksi.  Hän nautti olostaan ja koki olevansa ainutlaatuinen kastehelmen hellässä hoivassa.  Keijulle tuli tarve lähteä kotiin kertomaan kokemuksistaan isä ja äiti keijuille.  Hän sukelsi ulos kastehelmestä ja lähti kulkemaan kohti kotisientänsä isän ja äidin hellään huomaan.

Tekijät: Reeta Hellsten, Jaana Piirainen ja Päivi Komokallio